Diari Oficial de la Generalitat Valenciana


Sumari del DOGV 3211, del 26-03-1998 (1998/1950)

ORDRE de 10 de febrer de 1998, per la qual es modifica l'Ordre de 10 de març de 1997, de la Conselleria d'Agricultura, Pesca i Alimentació, per la qual es regula la concessió de subvencions per a la millora de la producció de planta ornamental, flor tallada i planters d'hortícoles.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3211

Data del DOGV
:   26-03-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/1950


Data del document
:   10-02-1998

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 10 de febrer de 1998, per la qual es modifica l'Ordre de 10 de març de 1997, de la Conselleria d'Agricultura, Pesca i Alimentació, per la qual es regula la concessió de subvencions per a la millora de la producció de planta ornamental, flor tallada i planters d'hortícoles. [1998/X1950]
  
L'Ordre de 10 de març de 1997 estableix una línia d'ajudes per al foment de la qualitat i la competitivitat de la planta ornamental, la flor tallada i els planters d'hortícoles. Aquesta línia està cofinançada amb fons provinents del FEOGA-Orientació i, per tant, s'ha d'ajustar a les condicions i els objectius establits en el Reglament CEE número 950/97, de 20 de maig de 1997, relatiu a l'eficàcia de les estructures agràries.
  
Tenint en compte que l'Ordre de 10 de març de 1997, de la Conselleria d'Agricultura, Pesca i Alimentació, estableix en l'article 3 els percentatges màxims de subvenció que ha de rebre cada peticionari i que aquests percentatges sols s'ajusten en part al que es disposa en els apartats 1 i 4 de l'article 12 del Reglament CEE número 950/97.
  
Per tant, en l'exercici de les atribucions que tinc conferides:
  
ORDENE
  
Article únic
  
Se substitueix el text del paràgraf segon de l'article 3 de l'Ordre de 10 de març de 1997, de la Conselleria d'Agricultura, Pesca i Alimentació, pel següent:
  
?L'import de l'ajuda en termes de percentatge de la inversió realitzada no excedirà:
  
En les zones desafavorides:
  
el 25 % en el cas d'inversions en béns immobles.
  
el 22,5 % en el cas dels altres tipus d'inversions.
  
En la resta de zones:
  
el 25 % en el cas d'inversions en béns immobles.
  
el 15 % en el cas dels altres tipus d'inversió.
  
En els dos casos a) i b) el límit màxim de subvenció per peticionari serà de 5.000.000 de pessetes?.
  
DISPOSICIÓ ADDICIONAL
  
Per a l'exercici de 1998, les ajudes previstes per l'Ordre de 10 de març de 1997, de la Conselleria d'Agricultura, Pesca i Alimentació, es finançaran a càrrec de l'aplicació pressupostària 64.68.967.36.8, línia 175. L'import global màxim serà de 51.745.202 pessetes.
  
DISPOSICIÓ FINAL
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 10 de febrer de 1998
  
La consellera d'Agricultura, Pesca i Alimentació,
  
MARIA ÀNGELS RAMON-LLIN I MARTÍNEZ
  
f) MODIFICACIONS PRESSUPOSTÀRIES
  
Conselleria d'Economia, Hisenda i Hisenda